વડા પ્રધાન નરેન્દ્ર મોદી તરફથી બુધવારે સરકારના આર્થિક નિર્ણયોના બચાવ અને ગુરુવારે નાણાપ્રધાન અરુણ જેટલી અને ભાજપના અધ્યક્ષ અમિત શાહ સાથે મુલાકાત બાદ જીએસટીને લઈ કેટલાય મોટા નિર્ણય થવાની આશા છે. મોદી સરકાર દ્વારા સીમાંત અને લઘુ ઉદ્યોગોને પણ મોટી રાહત આપવામાં આવી શકે છે. રૂ. ૧.૫ કરોડ સુધીનું ટર્નઓવર ધરાવતા વેપારીઓને ક્વાર્ટલી રિટર્ન ભરવા માટે મંજૂરી આપવામાં આવી શકે છે. આ ઉપરાંત કમ્પોઝિશન સ્કીમ માટે પણ રૂ. ૭૫ લાખની મર્યાદા વધારીને રૂ. ૧ કરોડ થઈ શકે છે. નાના વેપારીઓને તેનાથી મદદ મળશે અને તેઓ ત્રિસ્તરીય ફાઈલિંગ પ્રોસેસ વગર રિટર્ન ભરી શકશે.